ขณะที่ พล.อ.สนธิกลับเชื่อว่า กลุ่มแนวร่วมประชาธิปไตยขับไล่เผด็จการ (นปก.) จะไม่สามารถรวมกับกลุ่มพระได้ เพราะพระสงฆ์มาด้วยความบริสุทธิ์ใจ คงไม่มีอะไร ทั้งนี้ ตนได้สั่งการให้หน่วยงานที่เกี่ยวข้องรับมือกลุ่มผู้ชุมนุมที่จะเคลื่อนไหวอีกด้วยสำหรับการพิจารณาร่างรัฐธรรมนูญนั้น เมื่อวันที่ 30 มิถุนายน มีการประชุม ส.ส.ร. เพื่อแปรญัตติในมาตราที่เหลือ นายนรนิติ เศรษฐบุตร ประธาน ส.ส.ร. ได้ชี้แจงต่อสมาชิกถึงขั้นตอนการพิจารณารัฐธรรมนูญว่า การพิจารณาแปรญัตติรัฐธรรมนูญทั้งฉบับ จะต้องทำให้แล้วเสร็จภายในวันที่ 30 มิถุนายน จากนั้นคณะกรรมาธิการยกร่างฯจะใช้เวลา 3 วัน ตั้งแต่วันที่ 1-3 กรกฎาคมปรับปรุงถ้อยคำเป็นครั้งสุดท้าย และจะนำมาแจกจ่ายให้สมาชิกในวันพุธที่ 4 กรกฎาคม เวลา 09.00 น. โดยให้สมาชิกกลับไปอ่านแล้วกลับมาประชุมในวาระที่ 3 ในวันที่ 5 และ 6 กรกฎาคม เพื่อให้ที่ประชุมลงมติรับ หรือไม่รับร่างรัฐธรรมนูญ
การพิจารณาแปรญัตติรัฐธรรมนูญทั้งฉบับจะต้องทําให้แล้วเสร็จภายในวันที่เท่าใด 
30 มิถุนายน